वर्ल्ड कप जीतने के बाद महंगे हुए क्रिकेटर  
वर्ल्ड कप जीतने के बाद टीम इंडिया के कई नामी क्रिकेटरों ने अपने एड रेट बढ़ा दिए हैं। इनमें धोनी, सचिन व सहवाग के नाम शामिल हैं।
वर्ल्ड कप जीतने के बाद टीम इंडिया के कई नामी क्रिकेटरों ने अपने एड रेट बढ़ा दिए हैं। इनमें कप्तान महेन्द्र सिंह धोनी, सचिन तेंदुलकर, युवराज सिंह और वीरेन्द्र सहवाग शामिल हैं। विज्ञापन इंडस्ट्री से जुड़े सूत्रों के मुताबिक  सबसे ज्यादा रेट सचिन तेंदुलकर ने बढ़ाए हैं। वर्ल्ड कप से पहले एक विज्ञापन के लिए जहां वो 4 से 5 करोड़ लेते थे अब वर्ल्ड कप जीतने के बाद 8 से 10 करोड़ की मांग कर रहे हैं।  इसके बाद कप्तान महेन्द्र सिंह धोनी का नाम आता है जो वर्ल्ड कप से पहले 5 से 6 करोड़ लेते थे लेकिन अब उनका रेट 8 से 10 करोड़ हो गया है।  वर्ल्ड कप में लगातार चार मैचों में मैन ऑफ़ द मैच बनने के बाद युवराज सिंह की मांग भी बढ़ गई है। पहले वो ढाई करोड़ लेते थे लेकिन अब पांच करोड़ मांग रहे हैं। वीरेन्द्र सहवाग पहले दो करोड़ लेते थे लेकिन अब उनका विज्ञापन रेट 3 से 4 करोड़ रुपये हो गया है। ऐसे में कई कंपनियां आईपीएल के उन खिलाड़ियों को तरजीह दे रही हैं जिनका ब्रांड वैल्यू तो काफी अच्छा है लेकिन एड रेट कम।